Matías Vecino

Matías Vecino Falero (lindur më 24 gusht 1991) është një futbollist profesionist uruguajian i cili luan si mesfushor për klubin italian Lazio.

Karriera me klube
Vitet e hershme
Vecino filloi karrierën si profesionist me Central Español në vitin 2010, kurse në sezonin 2011–12 kaloi tek Nacional.

Fiorentina
Në janar 2013, Vecino u bashkua me klubin italian Fiorentina duke firmosur një kontratë katër-vjeçare për 2.5 milion €. Megjithatë, ky transferim u shty dhe u bë zyrtare në merkaton e rradhës në gusht 2013.

Më 3 shtator 2013, ai nuk u përfshi në listën e ekipit që do të luante në UEFA Ligën e Evropës nga trajneri Vincenzo Montella. Ai debutoi zyrtarisht me klubin si dhe zhvilloi paraqitjen e parë në Serie A më 26 shtator në një disfatë 2–1 jashtë fushe ndaj Interit. Vecino luajti shumë pak gjatë pjesës së parë të sezonit 2013–14, duke luajtur vetëm gjashtë ndeshje, një si titullar, gjë që shtyu klubin që ta huazonte tek klubi tjetër elitar Cagliari; huazim do të zgjaste deri në fund të sezonit, me klubin nga Sardenja që kishte edhe mundësinë e blerjes.

Atij ju dha fanella me numrin 27, dhe debutoi me klubin më 1 shkurt 2014 në fitores 1–0 ndaj klubit prind të tij. Goli i tij i parë në Serie A erdhi më 2 mars, të dytin e fitores 3–0 në shtëpi kundër Udineses.

Për sezonin 2014–15, Vecino luajti si huazim tek Empoli, ku ai ishte një titullar i rregullt në ekip, duke grrumbulluar 36 paraqitje në Serie A sëbashku me dy gola. Ai gjithashtu mundi të zhvillonte dy paraqitje në Coppa Italia.

Nga mesi i 2015, Vecino u rikthye në Firence dhe u bë një titullar në skuadër. Ai firmosi një kontratë të re pesë-vjeçare me klubin në maj 2016.

Internazionale
Më 31 korrik 2017, Fiorentina u pagua 24 milion € nga Interi për të marrë shërbimet e Vecinos, me këtë të fundit që kreu edhe testet mjekësore. Transferimi u bë zyrtar më 2 gusht, me lojtarin që firmosi një kontratë deri në qershor 2021.

Ai mori fanellën me numrin 11, dhe debutoi më 20 gusht në ndeshjen hapëse të kampionatit, një fitore 3–0 kundër Fiorentinës. Ai shënoi golin e parë me ekipin gjashtë ditë më vonë, të tretin e fitores 3–1 kundër Romës në Stadio Olimpico, e cila ishte fitorja e parë në këtë fushë që nga viti 2011.

Më 20 maj 2018, Vecino shënoi golin e tretë të ekipit në fitoren 3–2 me përmbysje kundër Lazios, në ndeshjen e fundit të sezonit; kjo fitore bëri që Inter ta përfundonte sezonin në vendin e katërt, që do të thoshte rikthim në UEFA Ligën e Kampioneve pas gjashtë vitesh mungesë. 

Në sezonin 2018–19, Vecino bëri debutimin e tij në Ligën e Kampioneve më 18 shtator në ndeshjen hapëse të fazës së grupeve kundër Tottenham Hotspur, duke shënuar golin e fitores me kokë në minutën e 92të.

Lazio
Më 1 gusht 2022, Vecino u transferua te Lazio si një lojtar i lirë, duke firmosur një kontratë tre-vjeçare. Ai debutoi më 14 gusht në fitoren 2–1 në shtëpi kundër Bolonjës në kampionat, duke hyrë si zëvëndësues në minutën e 83të në vend të Sergej Milinković-Savić. Goli i tij i parë me kryeqytetasit erdhi më 8 shtator në fitoren 4–2 kundër Feyenoordit në fazën e grupeve të UEFA Ligës së Evropës; ai u dallua në këtë ndeshje, duke u shpallur lojtari i javës i kompeticionit nga UEFA. Më 10 tetor, Vecino shënoi golin e parë në kampionat me Lazion në fitoren komode 4–0 kundër ish ekipit të tij Fiorentina.

Karriera ndërkombëtare
Vecino ka lindur në Uruguaji nga prindër me origjinë italian nga qyteti Campobasso, gjë që do të thoshte se ai mund të zgjidhte një nga dy vendet për të luajtur. Ai luajti me Uruguajin nën-20 në Kampionatin Amerikano Jugor të të rinjëve dhe në Kupën e Botës nën-20 në vitin 2011.FIFA. "FIFA Player Statistics: Matias VECINO" . Marrë më 14 maj 2013.

Ai shënoi golin që kualifikoi Uruguajin për në lojërat olimpike verore 2012 në Londër.FIFA. "Uruguay end 84-year drought" (Uruguaji i jep i fund zbrastisë 84 vjeçare) . 10 shkurt 2011. Marrë më 14 maj 2013. Vecino debutoi për ekipin e të rriturve më 25 mars 2016 në barazimin 2–2 ndaj Brazilit.

Në maj 2018, ai u thirr në skuadrën që do të merrte pjesë në Kupën e Botës 2018 në Rusi. Ai luajti në çdo ndeshje të ekipit që u eliminua në çerek-finale nga Franca.

Më 27 maj 2024, Vecino njoftoi tërheqjen nga ekipi kombëtar.

Statistikat e karrierës
Klube

+ Statistikat me klubeKlubiSezoniLigaKupaKontinentiGjithsejDivizioniNdshGolaNdshGolaNdshGolaNdshGolaCentral Español2009–10Primera División Uruguajiane9000—902010–1123200—233Gjithsej32200—322Nacional2011–12Primera División Uruguajiane133002Të gjithë paraqitjet në Copa Libertadores01532012–1351003Të gjithë paraqitjet në Copa Sudamericana182Gjithsej1840051235Fiorentina2013–14Serie A6010—702015–16302107Të gjithë paraqitjet në UEFA Ligën e Evropës03822016–173132071404Gjithsej67540141856Cagliari (huazim)2013–14Serie A9200—92Empoli (huazim)2014–15Serie A36220—382Internazionale2017–18Serie A29320—3132018–1930001141Total323201Të gjithë paraqitjet në UEFA Ligën e Kampioneve1354Gjithsej karriera194188020322221

Kombëtarja

+ Paraqitjet dhe golat sipas ekipit kombëtar dhe vititEkipi kombëtarVitiNdshGolaUruguaji20169120171002018101Gjithsej292

Golat me kombëtaren
Redaktuar më 12 tetor 2018. Rezultatet e Uruguajit të listuara të parat, kolonat e golave tregojnë rezultatin pas çdo goli të shënuar nga Vecino.

+ Golat me kombëtaren sipas datës, vendit, ndeshjes, kundërshtarit, golit, rezultatit dhe kompedicionitNr.DataVendiNdshKundërshtariGoliRezultatiKompedicioni1 27 maj 2016  Estadio Centenario, Montevideo, Uruguaji  3   Trinidadi dhe Tobagoja  3–1  3–1 Ndeshje Miqësore2 12 tetor 2018  Seoul World Cup Stadium, Seul, Kore e Jugut  29   Koreja e Jugut  1–1  1–2

 Referime 

Lidhje të jashtme

Profili zyrtar tek Internazionale 

Kategoria:Lindje 1991
Kategoria:Njerëz që jetojnë
Kategoria:Futbollistë uruguajianë
Kategoria:Futbollistë në kombëtaren uruguajiane
Kategoria:Futbollistë në Club Nacional de Football
Kategoria:Futbollistë në ACF Fiorentina
Kategoria:Futbollistë në Cagliari Calcio
Kategoria:Futbollistë në Empoli F.C.
Kategoria:Futbollistë në F.C. Internazionale Milano
Kategoria:Futbollistë në S.S. Lazio
Kategoria:Futbollistë në Serie A
Kategoria:Futbollistë në 2018 FIFA Kupën e Botës
Kategoria:Futbollistë në FIFA Kupën e Botës 2022